Яңы Балтас (Татарстан)

Яңы Балтас — Рәсәй Федерацияһы Татарстан Республикаһының Аҡтаныш районындағы ауыл. Иҫке Ҡормаш ауыл биләмәһе составына керә.

 География 
Ауыл Шәбеҙ йылғаһы буйында, Аҡтаныш ауылынан көнбайышҡа табан 21 км алыҫлыҡта урынлашҡанТатарская энциклопедия..

 Тарих 
Яңы Балтас — гәрәй ырыуы башҡорттарының ауылы. XVIII быуаттың 1-се яртыһында нигеҙләнгән. 11-се башҡорт кантоны, Ырымбур губернаһы Минзәлә өйәҙе Гәрәй улусы Әжәкүл түбәһенә ҡарай, 1865 йылда был өйәҙ Өфө губернаһына инә. 1866 йылда ырыу улустары бөтөрөлгәс, ауыл Шәрип (1913 йылдан — Таҡталасыҡ) улусы составына керә.

ХХ быуат башында ауылда мәсет (1894 йылда төҙөлгән), 2 тирмән, хужалыҡ магазины теркәлгән.

1920 йылдан Татар АССР-ының Минзәлә кантоны, 1930 йылдан — Аҡтаныш районы, 1963 йылдан — Минзәлә районы, 1965 йылдан — йәнә Аҡтаныш районы составына керә.

 Халҡы 
1816 йылда ир енесле 84 башҡорт; 1834 йылда — 102 башҡорт; 1870 йылда — 192 башҡорт; 1912 йылда — 372 башҡорт йәшәй.

 Инфраструктура 
Игенселек, малсылыҡ үҫешкән. Мәктәп бар.

 Билдәле шәхестәре 
 Аҡанов Ҡотлояр Йәркәй улы — 6-сы башҡорт полкы составында 1812 йылғы Ватан һуғышында ҡатнашыусы.

 Иҫкәрмәләр 

Категория:Аҡтаныш районы тораҡ пункттары